《雅山遇雨》
明代·彭孙贻

怪石𥓂砑鸟道危，屐痕扶雨过厜㕒。高崖草木深秋变，众壑阴晴万象疑。

残月吐洲孤蚌减，枯松坠子野禽饥。披榛处处寻遗迹，惆怅山僧总未知。

作者简介：彭孙贻（1615~1673年），字仲谋，一字羿仁，号茗斋，自称管葛山人，浙江海盐武原镇（今浙江海盐市）人。明末清初学者，彭孙遹从兄，南明隆武朝太常寺卿彭观民之子。